gG C. PLINII HIST. NAT. LIB. XXX. 



contra omnes abortuum insidias. Penna vulturina sub- 

 jecta pedibus adjuvat parturientes. Ovum corvi gravidis 

 cavendum constat, quoniam transgressis abortum per 

 os faciat. Fimum accipitris in mulso potum , videtur fe- 

 cundas facere. Vulvarum duritias et collectiones adeps 

 anserinus aut cygni emollit. 



Ad mammas servandas. 



XLV. Mammas a partu custodit adeps anseris cum 

 rosaceo et araneo. Phryges et Lycaones mammis puer- 

 perio vexatis invenere otidum adipem utilem esse : his 

 quae vulva strangulentur et blattas illinunt. Ovorum 

 perdicis putaminum cinis cadmiae mixtus , et cerae , stan- 

 tes mammas servat. Putant et ter circumductas ovo per- 

 dicis non inclinari : et si sorbeantur eadem, fecundita- 

 tem facere : lactis quoque copiam. Cum anserino adipe 

 perunctis mammis, dolores minuere, molas uteri rum- 

 pere, scabiem vulvarum sedare, si cum cimice trito illi- 

 nantur. 



Ad pilos tollendos. 



XLVI. Vespertilionum sanguis psilothri vim habet : 

 sed malis puerorum illitus non satis proficit, nisi aerugo, 

 vel cicutae semen postea inducatur : sic enim aut in to- 



